ברבי: מגע של קסם

ברבי: מגע של קסם (באנגלית: Barbie: A Touch of Magic) היא סדרת טלוויזיה אמריקאית-קנדית בהנפשה ממוחשבת, מסוגת קומדיה, פנטזיה והרפתקאות, אשר פותחה על ידי אן אוסטן, בוימה על ידי סקוט פליידל פירס והופקה על ידי Mattel Television, Mainframe Studios ו-Litton Entertainment. הסדרה משמשת כהמשכון לסדרות "ברבי: הרפתקאות בבית החלומות" ו"ברבי: הכי טוב בשתיים", כאשר כולן מבוססות על בובת הפלסטיק "ברבי" המיוצרת על ידי חברת הצעצועים האמריקאית "מאטל".

בכורת הסדרה הייתה באוסטרליה, בה כל הפרקים הופצו ביוטיוב ב-27 ביולי 2023. בקנדה הסדרה שודרה לראשונה ב-4 בספטמבר 2023 בערוץ Treehouse TV. בארצות הברית הסדרה הופצה בשירות הסטרימינג נטפליקס, כאשר העונה הראשונה עלתה ב-14 בספטמבר 2023 והשנייה צפויה לעלות באביב 2024. בישראל הסדרה החלה את שידוריה בדיבוב עברי באוקטובר 2023 בערוץ ZOOM TOON מבית ערוץ זום. לסדרה הופקו שתי עונות שכל אחת מהן כוללת 13 פרקים באורך 23 דקות.

בהשראת הסדרה נוצרו שלל מוצרים הכוללים בובות, צעצועים ו-DVD. בנוסף צפוי לצאת באביב 2024 הסרט "ברבי: סטייסי להצלה" הלוקח חלק בסדרת הסרטים "ברבי", כמו כן בסתיו 2024 צפויה להתחיל סדרת המשך בשם "ברבי: דרכון להרפתקאות".

תקציר העלילה 
העלילה מתרחשת כשנה לאחר האירועים בסדרה "ברבי: הכי טוב בשתיים". בסדרה זו ברבי ממאליבו וברבי מברוקלין מוצאות פגסוס קסומה בשם פגי, אותה הן מנסות להחזיר לביתה בזמן שהן מגנות עליה מפני רוקי הגליף ולטאה מרושעת בשם ויל. במהלך הסדרה המשפחה והחברים של הברביות עוזרים להן במשימה, בעוד שכולם עוברים הרפתקאות קסומות יחד עם פגי.

דמויות

דמויות ראשיות 
 ברבי "מאליבו" רוברטס - הדמות הראשית של הסדרה. גרה בבית החלומות יחד עם משפחתה וחיות המחמד שלה. מאוהבת בקן.
 ברבי "ברוקלין" רוברטס - חברתה הטובה של מאליבו. עברה מברוקלין למאליבו יחד עם משפחתה.
 פגי - פגסוס קסומה אותה מוצאות מאליבו וברוקלין. בעלת יכולת להגשים משאלות.
 רוקי הגליף - האנטגוניסט הראשי של העונה הראשונה. רוצה לחטוף את פגי על מנת שתגשים לה את משאלתה לקבל כנפיים.

המשפחה של מאליבו 
 ג'ורג' רוברטס - אביה של מאליבו. יוצר סרטים תיעודיים.
 מרגרט רוברטס - אמה של מאליבו. מהנדסת מחשבים.
 סקיפר רוברטס - אחותה הבכורה מבין אחיותיה הצעירות של מאליבו. סרקסטית וחובבת מוזיקה.
 סטייסי רוברטס - אחת מהאחיות של מאליבו. צעירה וספורטיבית.
 צ'לסי רוברטס - אחותה הקטנה של מאליבו. מלאת דמיון.

המשפחה של ברוקלין 
 סימון רוברטס - אמה של ברוקלין. טייסת.
 קלווין "קל" רוברטס - אביה של ברוקלין. אדריכל.

החברים של מאליבו 
 קן קרסון - חבר ילדות של מאליבו ושכן שלה, אשר מאוהב בה.
 ניקי - אחת מחברותיה הטובות של מאליבו. אוהבת אופנה.
 תרזה - אחת מחברותיה הטובות של מאליבו. עובדת בחנות מזון לחיות מחמד.
 רנה - אחת מחברותיה הטובות של מאליבו.
 דייזי - אחת מחברותיה הטובות של מאליבו.

מדבבים 
הדיבוב המקורי בוים על ידי ג'ין וסילארוס.

שידור

פרקים

עונה 1

קישורים חיצוניים

הערות שוליים 

סדרות טלוויזיה אמריקאיות שעלו לשידור בשנות ה-2020
סדרות ברבי
סדרות הנפשה ממוחשבת
סדרות הנפשה אמריקאיות
סדרות הנפשה קנדיות
סדרות קומדיה קנדיות
סדרות קומדיה אמריקאיות
סדרות פנטזיה אמריקאיות
תוכניות טלוויזיה באנגלית
נטפליקס: תוכניות וסדרות
סדרות המשך טלוויזיוניות